জেএনইউ কাণ্ডের ছায়া এবার যাদবপুরে।  যাদবপুরের ছাত্রছাত্রীদের মিছিলে আফজল গুরু ও গিলানির সমর্থনে স্লোগান উঠল। উঠল কাশ্মীর ও মনিপুরের স্বাধীনতার দাবির সমর্থনে স্লোগান। যাদবপুরের এই স্লোগানে নতুন করে উঠল বিতর্কের ঝড়। জেএনইউতে সন্ত্রাস চালাচ্ছে আরএসএস। অন্যায়ভাবে গ্রেফতার করা হয়েছে কানহাইয়াকে। এর প্রতিবাদ জানাতেই যাদবপুরে মিছিলের ডাক দেওয়া হয়েছিল।
 ওয়েব ডেস্ক: জেএনইউ কাণ্ডের ছায়া এবার যাদবপুরে।  যাদবপুরের ছাত্রছাত্রীদের মিছিলে আফজল গুরু ও গিলানির সমর্থনে স্লোগান উঠল। উঠল কাশ্মীর ও মনিপুরের স্বাধীনতার দাবির সমর্থনে স্লোগান। যাদবপুরের এই স্লোগানে নতুন করে উঠল বিতর্কের ঝড়। জেএনইউতে সন্ত্রাস চালাচ্ছে আরএসএস। অন্যায়ভাবে গ্রেফতার করা হয়েছে কানহাইয়াকে। এর প্রতিবাদ জানাতেই যাদবপুরে মিছিলের ডাক দেওয়া হয়েছিল। জানিয়েছেন মিছিলে অংশগ্রহণকারী এক ছাত্র। অন্যদিকে মিছিলের তিন উদ্যোক্তা দাবি করেছেন, কানহাইয়ার গ্রেফতারির প্রতিবাদে মিছিলে দুএকজন বিক্ষিপ্ত ভাবে দেশ বিরোধী স্লোগান দিয়ে থাকতে পারেন।  উদ্যোক্তারা মোটেই এ ধরনের স্লোগান সমর্থন করেন না। কিন্তু মিডিয়া যেভাবে এই মিছিলকে আফজল গুরু পন্থী বলে চিহ্নিত করতে চাইছে, তাও সঠিক নয়। যাদবপুরের মিছিলে যে ছাত্রকে এধরনের স্লোগান দিতে দেখা গেছে ফোনে  তিনি দাবি করলেন, তিনি নিজে এধরনের স্লোগান দেননি। এধরনের স্লোগান তিনি সমর্থনও করেন না। তবে কেন তিনি নিজে মিছিলে ওই স্লোগান দিলেন, তা স্পষ্ট করতে পারেননি নির্ঝর মুখার্জি। রাজ্যে কয়েকমাস বাদেই নির্বাচন। যাদবপুরে যারা এ ধরনের স্লোগান দিয়েছেন, তাদের চিহ্নিত করে গ্রেফতার করুক তৃণমূল সরকার। দাবি করলেন বিজেপি নেতা সিদ্ধার্থ নাথ সিং।